**Cantec de iubire**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gloria in care

exist si existi

Atat de mult

la tihna viseaza!

Bucuroasa in ochii tai

mari si tristi

Inima mea s-a retras,

pe vremuri viteaza.

Glasul sangelui meu

cu glasul sangelui tau nuntind

Alcatuiesc cantarea

cea mai mareata.

Binemirositor, soarele parului tau

proaspat ca un colind,

Iata ca numai ei, rodnic, inviaza

pustiul pernei de gheata.

Gura si ochii si sanii tai -imi apartin,

Ale mele sunt toate

si pe nimic

nu le-as schimba!

Bogat, pe degetul tau,

numai el mi-e strain:

Inelul pe care

l-as smulge si l-as azvarli

ca, de pe tine, rochia ta.

Gratioasa, nimeni

in stare n-ar fi

de pe faptura ta

Alunga mainile mele,

dorul lor tie incredintat,

Bucuria fierbinte a lor,

cum nimeni n-ar putea

Izgoni de pe bucata de paine

mainile unui copil

indelung infometat.

Gadine, fiare salbatice, s-au perindat

ori s-au cuibarit pe-aci,

Albastrul din ochi scormonindu-mi-l,

profanand

Voronetul din ei,

gatuind clopotul

pe care azi il ascult.

Bejenii de cuvinte s-au perindat

si-ai venit tu intr-o zi

Icoanele cele stravechi

Zugravindu-le iarasi

Cum au fost de demult.

Gresit a fost, poate, chiar

locul in care

Domnul

A zidit falnicii

Carpati

in mijlocul vrajbei fratesti,

Barbarilor a gresit dandu-le

pe pamant

pruncii si somnul.

Iar nu a gresit, nu a gresit

asezand frumusetea intreaga

in fiinta ta care esti.

Granita nu exista in calea

iubirii, nici timp marginit!

Adevarat, adevarat ce spune gura

de sarut sangeranda,

adevarat ce spune cartea,

Binecuvantand dorul

ce sufletul ne-a innoit,

Iubito: „Aceasta clipa a noastra

dureaza mai mult

decat dureaza la altii moartea".

Galesa pururi!

Noaptea, fiind

de iubire cosita,

in zori rasarind ca otava,

Albastra fereastra luminatoare deschisa catre sufletul meu intunecat uneori ca un nor,

Biruitoare pururi, tu,

asupra deznadejdii mele -numai atunci, frumoaso, inceta-va

Iubirea noastra cand lumea va sfarsi pe

Pamant, dar si atunci regasi-ne-vom in ceruri, in vesnicia lor.